**Anexa**

**GHID DE FINANŢARE**

**a** **Programului** **privind protecția speciilor de faună sălbatică, prin instalarea de echipamente și/sau dispozitive de tipul gardurilor electrice ori a altor mijloace asemănătoare permise de lege, în vederea diminuării conflictelor și reducerii pagubelor cauzate de animale sălbatice**

CAPITOLUL I

**Dispoziții generale**

Articolul 1

**Rolul ghidului de finanţare**

Ghidul de finanţare, denumit în continuare *ghid*, constituie un suport informativ, având rolul de a furniza solicitantului de finanţare din Fondul pentru mediu informaţii privind derularea Programului privind protecția speciilor de faună sălbatică, prin instalarea de echipamente și/sau dispozitive de tipul gardurilor electrice ori a altor mijloace asemănătoare permise de lege, în vederea diminuării conflictelor om-animal și reducerii pagubelor cauzate de animale sălbatice, denumit în continuare *program.*

Articolul 2

**Obiectul, scopul şi indicatorul de performanţă**(1) Obiectul programului îl reprezintă acordarea finanțării nerambursabile din Fondul pentru mediu pentru:

1. achiziția, instalarea de echipamente și/sau montajul de dispozitive de tipul gardurilor electrice (generator de impulsuri, fir gard electric, izolator inel gard electric, conectori fir gard electric, tijă împământare, etc.), panou solar, regulator tensiune, cablu împământare ori a altor mijloace asemănătoare permise de lege (instalații cu fascicule luminoase, sunete/ultrasunete etc. și care nu contravin prevederilor art. 3, 10 și 12 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică), destinate reducerii conflictelor om-animal și implementării măsurilor de intervenție în zone populate cu animale din specii de faună sălbatică ori amplasate pe traseele acestora, respectiv pe raza exploatațiilor agricole/pomicole/stupine/arii naturale protejate.

2. efectuarea de lucrări specifice în vederea montării de echipamente și sau dispozitive de tipul gardurilor electrice la limita culturilor sau așezărilor aflate în zone populate cu animale din specii de faună sălbatică ori amplasate pe traseele acestora, respectiv pe raza exploatațiilor agricole/pomicole/stupine/arii naturale protejate.

(2) Scopul programului îl reprezintă protecția speciilor de faună sălbatică, prin instalarea de echipamente și/sau montajul de dispozitive de tipul gardurilor electrice ori a altor mijloace asemănătoare permise de lege, ori prin efectuarea de lucrări specifice în vederea montării de echipamente și sau dispozitive de tipul gardurilor electrice sau al altor dispozitive destinate reducerii conflictelor om-animal, implementării măsurilor de intervenție, precum și în vederea alungării sau împiedicării pătrunderii animalelor sălbatice în interiorul culturilor sau așezărilor.

(3) Indicatorii de performanță ai programului sunt reprezentați de numărul de dispozitive instalate și lungimea de împrejmuire a zonelor în care se implementează măsurile prevăzute la alin. (1).

Articolul 3

**Caracterul programului şi aria geografică de aplicare**

Programul are caracter multianual şi se aplică la nivel naţional.

Articolul 4

**Sursa de finanţare pentru derularea programului**

Finanţarea programului se realizează din veniturile Fondului pentru mediu, în limita creditelor de angajament, prevăzute cu această destinaţie prin bugetul anual al Fondului pentru mediu, aprobat conform legii.

Articolul 5

**Definiţii şi acronime**

(1) În sensul prezentului ghid, termenii şi expresiile de mai jos se definesc astfel:

a) beneficiar – solicitantul căruia i-a fost aprobată cererea de finanțare și a încheiat contractul de finanțare cu AFM;

b) cererea de avans - formular prevăzut în anexa nr. 2 la contractul de finanţare, prin care beneficiarii solicită acordarea avansului din valoarea totală prevăzută în contractul de finanţare;

c) cerere de decontare - solicitarea beneficiarului adresată AFM, în baza căreia se face plata sumelor acordate cu titlu de finanțare, al cărei formular este prevăzut în anexa nr. 3 la contractul de finanţare;

d) cerere de finanţare - cererea completată şi depusă de către solicitant, în cadrul unei sesiuni de depunere, în vederea obţinerii finanţării din Fondul pentru mediu, conform formularului prevăzut în anexa nr. 1 la prezentul ghid;

e) cheltuieli eligibile - cheltuieli efectuate de către beneficiar, prevăzute în ghidul de finanțate, care pot fi decontate din Fondul pentru mediu, cu condiţia îndeplinirii în mod cumulativ a criteriilor de eligibilitate;

f) cheltuieli neeligibile - cheltuieli efectuate de către beneficiar cu achiziţia de servicii, produse sau lucrări necesare implementării proiectului şi care nu sunt suportate din bugetul programului;

g) contract de finanțare - contractul încheiat între AFM și beneficiarul finanțării din Fondul pentru mediu, conform anexei nr. 2 la prezentul ghid;

h) criterii de eligibilitate - condiţii care trebuie îndeplinite cumulativ pentru obţinerea finanţării; acestea vizează cheltuielile proiectului, solicitantul și proiectul propus;

i) dosar de decontare - cererea de decontare însoţită de documentele justificative prevăzute în ghid, care se depun de către beneficiar în vederea decontării de către AFM a cheltuielilor eligibile;

j) dosar de finanţare - documentaţia prevăzută în ghid, care se depune de către solicitant, în vederea luării deciziei de aprobare/respingere a dosarului de finanțare;

k) solicitant – persoana fizică și/sau persoana juridică prevăzută la art. 8 care depune cerere de finanțare în cadrul programului;

l) sesiune de depunere a cererilor de finanțare - perioadă de timp determinată, etapă a sesiunii de finanțare, stabilită prin dispoziţie a preşedintelui AFM, în interiorul căreia solicitanţii pot depune dosar de finanțare;

m) sesiune de finanţare - perioadă de timp care cuprinde activitățile prevăzute la art. 11 alin. (1) literele a)-j), care poate include una sau mai multe sesiuni de depunere a cererilor de finanțare.

(2) În cuprinsul prezentului ghid sunt utilizate următoarele reguli de interpretare:

a) termenul de "zi" sau "zile" reprezintă zi calendaristică ori zile calendaristice, dacă nu se specifică altfel.

b) termenul se calculează fără a se lua în calcul prima şi ultima zi, iar când ultima zi cade într-o zi nelucrătoare, termenul se prelungeşte până în prima zi lucrătoare care urmează; documentele şi actele solicitate prin ghid pot fi utilizate şi în data eliberării lor;

c) cu excepţia unor prevederi contrare, cuvintele la forma de singular includ şi forma de plural şi viceversa, acolo unde acest lucru este permis de context.

(3) În cuprinsul prezentului ghid sunt utilizate următoarele acronime:

a) AFM - Administraţia Fondului pentru Mediu;

b) Comitet director - CD;

c) TVA - taxa pe valoarea adăugată.

(4) Pentru verificarea tuturor documentelor şi informaţiilor prezentate în cadrul programului, AFM poate solicita completări/clarificări sau orice document relevant, iar răspunsul trebuie transmis în termen de cel mult 10 zile de la data recepționării de către destinatar a solicitării, dacă prin ghid sau prin solicitarea AFM nu s-a acordat un alt termen.

(5) Termenele prevăzute în ghid se prelungesc cu perioada cuprinsă între data solicitării de clarificări/date sau informații suplimentare și data primirii răspunsurilor de AFM.

# CAPITOLUL II

# Eligibilitatea cheltuielilor, a solicitantului și a proiectului

Articolul 6

**Cuantumul finanţării**

(1) În cadrul programului se acordă o finanțare nerambursabilă, reprezentând 100% din valoarea totală a cheltuielilor eligibile, după cum urmează:

a) maxim 4.500.000 lei pentru autoritățile administraţiei publice centrale sau instituția publică din subordinea autorității administraţiei publice centrale și titularii dreptului de administrare al imobilului proprietate publică, având regim de arie naturală protejată;

b) maxim 1.000.000 lei pentru unitățile administrativ-teritoriale;

c) maxim 15.000 lei pentru persoanele fizice.

(2) Valoarea aprobată spre finanţare nu poate fi suplimentată faţă de cea aprobată iniţial, beneficiarul având obligația să asigure din surse proprii finalizarea investiţiei.

(3) Sumele acordate cu titlu de finanțare în cadrul programului nu pot face obiectul executării silite prin poprire, potrivit Legii nr. 134/2010 privind Codul de procedură civilă, republicată, cu modificările şi completările ulterioare.

(4) AFM poate acorda plăţi reprezentând avans, în cuantum de maximum 30% din valoarea totală a contractului de finanţare, într-o singură tranșă, în condiţiile legii.

(5) Finanţarea programului nu constituie ajutor de stat în sensul art. 107 alin. (1) din Tratatul privind funcţionarea Uniunii Europene.

Articolul 7

**Cheltuieli eligibile în cadrul programului**

(1) Sunt considerate cheltuieli eligibile următoarele:

1. cheltuielile pentru investiţia de bază evidențiate în devizul estimativ, dintre cele prevăzute la art. 2 alin. (1) din prezentul ghid;
2. cheltuieli cu manopera / lucrări de construcții aferente investiției de bază;
3. cheltuieli pentru informare și publicitate, conform art. 28 din prezentul ghid;
4. cheltuielile pentru proiectare, asistenţă tehnică şi studii, respectiv poziţiile 3.1, 3.5 şi 3.8 din conţinutul-cadru al devizului general prevăzut în anexa nr. 7 la Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice, cu modificările şi completările ulterioare, sunt eligibile cumulat, în limita a 6% din valoarea cheltuielilor eligibile aferente investiţiei de bază;
5. consultanță în procent de maximum 4% din valoarea cheltuielilor eligibile aferente „investiției de bază” (cap. 3.7 din devizul general);
6. TVA aferentă cheltuielilor eligibile ale proiectului, în condiţiile în care aceasta a fost solicitată şi nu este recuperabilă, rambursabilă sau compensată prin orice alte mijloace, potrivit prevederilor legale.

(2) Cheltuielile efectuate pentru achiziţia de echipamente/dispozitive/materiale sunt eligibile dacă produsele achiziţionate sunt noi.

(3) AFM finanţează cheltuieli eligibile contractate după aprobarea cererii de finanțare și realizate după semnarea contractului de finanțare, cu excepția cheltuielilor prevăzute la alin. (1) lit. d) și e), care pot fi efectuate anterior încheierii contractului de finanțare.

1. Prin excepţie de la prevederile alin. (4), se pot finanţa cheltuielile cu consultanța realizate anterior încheierii contractului de finanțare.

Articolul 8

**Categorii de solicitanți eligibili**

Sub rezerva îndeplinirii cumulative a criteriilor de eligibilitate prevăzute la art. 9, sunt solicitanţi eligibili:

1. persoanele fizice;
2. autoritățile administraţiei publice centrale;
3. instituţiile publice din subordinea autorităţilor administrației publice centrale;
4. titularii dreptului de administrare al imobilului proprietate publică, având regim de arie naturală protejată, pentru care se dorește obținerea finanțării;
5. unitățile administrativ-teritoriale, astfel cum sunt definite în Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

Articolul 9

**Criterii de eligibilitate a solicitantului**

1. Este considerat eligibil solicitantul care îndeplineşte cumulativ următoarele condiţii:
2. este persoană fizică și are domiciliul în România;
3. este persoană juridică română și are sediul în România;

c) este proprietar/administrator al imobilului-teren pe care se implementează proiectul, deținător al unui drept de proprietate publică/administrare a imobilului-teren pe care se implementează proiectul;

d) nu se află în procedură de dizolvare/lichidare/radiere/faliment, criză financiară, executare silită ori alte situații similare, pentru persoanele juridice;

e) nu este înregistrat cu fapte sancţionate de legislaţia fiscală, potrivit certificatului de cazier fiscal;

f) nu este înregistrat cu obligaţii de plată a taxelor, impozitelor, amenzilor şi contribuţiilor către bugetul de stat, bugetele locale, bugetul Fondului pentru mediu (pentru solicitanții persoane juridice), conform prevederilor legale în vigoare;

g) nu este condamnat pentru infracțiuni împotriva mediului, prin hotărâre judecătorească definitivă;

1. nu a beneficiat de finanţare nerambursabilă din altă sursă pentru acelaşi proiect.

(2) În cazul în care imobilul pentru care se dorește obținerea finanțării este dat în administrare, solicitant eligibil poate fi titularul dreptului de administrare.

Articolul 10

**Criterii de eligibilitate a proiectului**

1. Este eligibil proiectul care îndeplineşte cumulativ următoarele condiţii:
2. imobilul-teren pe care se implementează proiectul:

1. este în proprietatea/administrarea solicitantului sau acesta deține un drept de folosință asupra imobilului-teren;

2. este în proprietatea/administrarea solicitantului și/sau a autorităților deliberative ale acestuia;

b) imobilul-teren pe care se implementează proiectul nu este afectat de sarcini în favoarea unei entităţi care desfăşoară activităţi economice, în sensul prevăzut în legislația specifică ajutoarelor de stat; imobilul-teren pe care se implementează proiectul nu face obiectul unui litigiu în curs de soluţionare la instanţele judecătoreşti, al vreunei revendicări potrivit unei legi speciale sau dreptului comun sau al unei proceduri de expropriere pentru cauză de utilitate publică.

c) este implementat pe teritoriul României;

d) imobilul-teren pe care se implementează proiectul se află în zone populate cu animale din specii de faună sălbatică ori sunt amplasate pe traseele acestora, astfel încât pot apărea conflicte om-animal ori pot produce pagube în proprietăți, inclusiv la animale domestice;

e) proiectul nu a mai beneficiat de finanţare publică pentru acelaşi tip de activităţi realizate asupra aceloraşi imobile şi nu beneficiază de fonduri publice din alte surse de finanţare;

f) finanțarea proiectului propus:

1. nu intră sub incidența regulilor de ajutor de stat, în sensul art. 107 alin. (1) din Tratatul privind funcţionarea Uniunii Europene și prevederilor legale aplicabile;
2. nu este acordată de stat sau prin intermediul resurselor de stat;
3. nu favorizează una sau mai multe întreprinderi;
4. nu denaturează sau are potențialul de a denatura concurența;
5. nu afectează schimburile comerciale dintre țările UE.
6. Pentru un imobil-teren, se poate acorda finanțare o singură dată în cadrul programului.

CAPITOLUL III

**Derularea programului**

Articolul 11

**Etapele programului**

(1)Etapele programului sunt următoarele:a) publicarea pe pagina de internet a AFM a a informaţiilor necesare demarării programului și de deschidere a sesiunii de finanțare;

b) sesiunea de depunere a cererilor de finanțare;

c) depunerea dosarelor de finanţare;

d) analiza dosarelor de finantare;

e) comunicarea rezultatelor analizei dosarelor de finanțare;

f) depunerea şi soluţionarea contestaţiilor;

g) evaluarea dosarelor de finantare in urma solutionarii contestatiilor;

h) încheierea contractelor de finanţare;

i) implementarea proiectelor;

j) monitorizarea proiectelor.

(2) Activitățile aferente etapei prevăzută la alin. (1) lit. d) și i) se pot realiza prin externalizarea serviciilor sau prin cooptarea de personal din alte instituţii publice sau autorităţi publice centrale, cu aprobarea conducătorilor acestora.

Articolul 12

**Reguli generale privind derularea Programului:**

(1) Pentru derularea programului, prin dispoziţia preşedintelui AFM, se aprobă:

a) sesiunile de desfăşurare a programului şi sumele alocate finanţării;

b) proceduri de lucru, instrucţiuni, modele orientative și/sau alte documente utile pentru derularea Programului;

c) alte documente interne ale AFM, inclusiv cele necesare pentru îndeplinirea de sarcini și realizarea anumitor activități;

d) componența comisiilor care asigură derularea programului sau persoanele desemnate pentru gestionarea documentelor și activităților realizate în aplicarea prevederilor art. 11 alin. (2).

(2) Dispoziţia preşedintelui AFM prevăzută la alin. (1) lit. a) se publică pe pagina de internet a AFM cu minimum 5 zile înainte de data programată pentru deschiderea sesiunii de depunere a cererilor de finanțare.

(3) După caz și în funcție de specificul/conținutul acesteia, dispoziția prevăzută la alin. (1) lit. b) și c) se publică pe pagina de internet a AFM.

(4) Pe parcursul derulării programului se pot organiza mai multe sesiuni de depunere a cererilor de finanțare.

(5) Instrucţiuni cuprinzând modul de depunere a cererii de finanţare, a dosarului de finanțare, precum şi alte informaţii relevante se elaborează şi se aprobă la nivelul AFM şi se aduc la cunoştinţa persoanelor interesate prin publicarea pe pagina de internet a instituţiei.

SUBCAPITOLUL I

**Depunerea dosarul de finanțare**

Articolul 13

**Conținutul dosarului de finanţare**

(1) Dosarul de finanțare se depune prin intermediul platformei informatice pusă la dispoziție de AFM și conține următoarele documente:

1. cererea de finanțare, al cărei formular este prevăzut în anexa nr. 1 la prezentul ghid, completată integral prin tehnoredactare şi semnată olograf sau cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) 910/2014 de către reprezentantul legal sau de către împuternicitul acestuia;
2. actul de identitate al solicitantului/ al reprezentantului legal al solicitantului / persoanei împuternicite, după caz, valabil la data depunerii cererii de finanțare;
3. împuternicirea notarială/actul administrativ, în situaţia în care cererea de finanţare este semnată de un împuternicit;

c) nota conceptuală, asumată prin semnătură de solicitant, cuprinzând:

1. oferta de achiziție a instalațiilor/dispozitivelor/gardurilor/împrejmuirilor/altor măsuri dintre cele prevăzute la art. 2 alin. (1);

2. planul de amplasare a instalațiilor/dispozitivelor/gardurilor/împrejmuirilor/altor măsuri dintre cele prevăzute la art. 2 alin. (1), extras din Google maps;

d) deviz estimativ, care să evidențieze categoriile de cheltueili eligibile;

1. certificatul de cazier fiscal emis pe numele solicitantului de către organul teritorial de specialitate al Ministerului Finanţelor, nu mai vechi de 30 de zile la data depunerii dosarului de finanțare;
2. certificatul de atestare fiscală privind obligaţiile de plată către bugetul de stat, emis pe numele solicitantului, de către organul teritorial de specialitate al Ministerului Finanţelor, nu mai vechi de 30 de zile la data depunerii dosarului de finanțare;
3. certificatul de atestare fiscală privind impozitele şi taxele locale şi alte venituri ale bugetului local, emis pe numele solicitantului de către autoritatea publică locală în a cărei rază teritorială îşi are sediul/domiciliul solicitantul, nu mai vechi de 30 de zile la data depunerii dosarului de finanțare;

h)certificatul de atestare privind obligaţiile la Fondul pentru mediu, emis pe numele solicitantului persoană juridică, eliberat de către AFM, nu mai vechi de 30 de zile la data depunerii dosarului de finanțare;

i)pentru solicitantul persoană juridică, documentul doveditor al deschiderii la Trezoreria Statului a contului de venituri încasate de la Fondul pentru mediu, care va avea codul/indicatorul bugetar 21.43.02.20 – „alte subvenții primite de la administrația centrală pentru finanțarea unor activități”;

j)pentru solicitantul persoană fizică, documentul doveditor al deschiderii contului la Bancă;

k)pentru solicitantul persoană juridică, hotărârea autorităților deliberative a solicitantului privind participarea la program, după caz, care va conţine:

1. acordul de participare în cadrul programului;

2. acordul privind asigurarea şi susţinerea, din surse proprii, a cheltuielilor neeligibile.

(2) Un solicitant poate depune pentru un imobil-teren o singură cerere de finanţare în cadrul aceleiaşi sesiuni de depunere.

(3) În cadrul aceleiaşi sesiuni de depunere, un solicitant poate depune mai multe dosare de finanțare pentru imobile-terenuri diferite, până la atingerea valorii prevăzute la art. 6 alin. (1).

(4) Depunerea dosarelor de finanțare se realizează în limita a 150% din bugetul alocat programului.

SUBCAPITOLUL II

 **Procesul de analiză a dosarelor de finanțare**

Articolul 14

**Analiza și aprobarea dosarelor de finanţare**

În cadrul procesului de analiză, AFM procedează la:

1. analiza și verificarea conformității documentelor;
2. stabilirea eligibilității solicitantului, a proiectului propus, a cheltuielilor eligibile și a sumei propuse a fi aprobată;
3. înaintarea către Comitetul director al AFM a centralizatorului cuprinzând proiectele propuse spre aprobare, precum şi a centralizatorului cuprinzând proiectele propuse spre respingere.

Articolul 15

**Reguli privind analiza documentelor depuse de către solicitant, în vederea aprobării finanţării**

(1) Comisia de analiză verifică îndeplinirea conformităţii documentelor şi a criteriilor de eligibilitate.

(2) Se pot prezenta, o singură dată, completări/clarificări la dosarul de finanțare, care să ateste îndeplinirea criteriilor de eligibilitate la data depunerii dosarului.

(3) Administrația Fondului pentru Mediu va publica, în vederea remedierii, lista dosarelor de finanțare propuse spre remediere, concomitent cu notificarea solicitanților prin poștă electronică, pe baza datelor de contact menționate în cererea de finanțare.

(4) Termenul în care pot fi transmise documentele, în condiţiile alin. (3), este de 10 zile lucrătoare de la data publicării pe pagina de internet a AFM.

(5) Atrag respingerea dosarului de finanţare:

a) neîndeplinirea criteriilor de eligibilitate prevăzute la art. 9 şi 10;

b) lipsa unui document obligatoriu prevăzut la art. 13, neprezentarea acestuia la termenul stabilit ori ieşirea sa din perioada de valabilitate;

c) neprezentarea clarificărilor/completărilor solicitate în termenul indicat de AFM, potrivit alin. (4), ori prezentarea de documentaţii/clarificări incomplete.

(6) În situația în care, din analiza cererii de finanțare rezultă cel puțin un motiv de respingere, cererea de finanțare va fi respinsă.

Articolul 16

**Finalizarea procesului de analiză și aprobarea dosarelor de finanţare**

(1) În urma procesului de analiză, Comisia de analiză elaborează următoarele documente:

a) lista proiectelor selectate pentru a fi finanţate;

b) lista proiectelor respinse.

(2) CD avizează lista prevăzută la alin. (1) lit. a) și o înaintează spre aprobare Comitetului de avizare al AFM.

(3) Comitetul de Avizare al AFM aprobă prin Hotărâre proiectele ce urmează să fie finanţate din Fondul pentru mediu.

(4) CD aprobă lista prevăzută la alin. (1) lit. b).

Articolul 17

**Comunicarea rezultatelor**

Comunicarea:

1. hotărârii Comitetului de avizare al AFM privind dosarele de finanţare acceptate, respectiv a listei proiectelor selectate pentru a fi finanţate, prevăzute la art. 16 alin. (1) lit. a);
2. deciziei CD de aprobare a listei proiectelor respinse, respectiv a listei prevăzută la art. 16 alin. (1) lit. b),

se realizează atât prin publicarea pe pagina de internet a instituției, cât și prin transmiterea unei notificări solicitanților prin poșta electronică la datele de contact menționate în cererea de finanțare.

Articolul 18

**Contestaţii**

(1) Solicitantii pot formula contestaţie împotriva deciziilor Comitetului director şi ale hotărârilor Comitetului de avizare în termen de 30 zile de la data comunicării realizate în condițiile art. 17.

(2) Contestaţia se poate transmite la AFM, inclusiv în format electronic, în termenul prevăzut la alin. (1).

(3) Contestatia va fi semnată olograf sau cu semnătură digitală calificată bazată pe un certificat calificat emis de un prestator de servicii de încredere conform Regulamentului (UE) 910/2014 a reprezentantului legal ori a împuternicitului solicitantului de finanțare și va cuprinde următoarele elemente, sub sancțiunea respingerii ca inadmisibilă:

a) atributele de identificare a contestatarului;

b) numele şi prenumele reprezentantului legal ori ale împuternicitului solicitantului de finanțare, precum şi împuternicirea administrativă sau avocațială, după caz;

c) numărul / codul unic de înregistrare al cererii de finanţare, după caz;

d) obiectul contestaţiei;

e) motivele de fapt şi de drept pe care se întemeiază.

(4) AFM solutioneaza contestațiile în termen de 30 de zile de la data înregistrării acestora, prin intermediul comisiilor de soluționare a contestațiilor.

(5) Listele cuprinzând contestaţiile admise sau respinse se vor publica pe pagina de internet AFM, iar deciziile de soluționare vor fi comunicate contestatarilor, în condițiile legii.

(6) Decizia de soluționare a contestaţiei poate fi atacată la instanţa de contencios administrativ competentă, potrivit prevederilor Legii contenciosului administrativ nr. 554/2004, cu modificările şi completările ulterioare.

Articolul 19

**Perfectarea contractului de finanţare şi acordarea finanţării**

1. AFM transmite solicitanților aprobați contractul de finanţare, prin intermediul platformei informatice pusă la dispoziție la adresa [www.afm.ro](http://www.afm.ro).
2. În termen de 15 zile de la primirea contractului de finanțare, recepționat conform alin. (1), solicitanții îl vor semna cu semnătură digitală calificată bazată pe un certificat calificat emis de un prestator de servicii de încredere conform Regulamentului (UE) 910/2014 și îl vor transmite către AFM prin poștă electronică.
3. Netransmiterea contractului semnat în termenul prevăzut la alin. (2) se consideră renunţare la finanţare.
4. Modelul contractului de finanţare este prevăzut în anexa nr. 2 la prezentul ghid.
5. Contractul se întocmeşte în două exemplare, câte unul pentru fiecare parte.
6. Contractul intră în vigoare la data semnării acestuia de către ambele părţi şi îşi încetează valabilitatea odată cu sfârşitul perioadei de monitorizare a proiectului.
7. Până la momentul perfectării contractului, AFM are dreptul să modifice şi/sau să completeze modelul de contract, ulterior orice modificare şi/sau completare realizându-se cu acordul ambelor părţi, exprimat prin act adiţional.
8. În cazul nerespectării clauzelor contractuale şi a obligaţiilor asumate de beneficiar în cadrul programului, AFM poate recupera finanţarea, iar contractul încetează/poate fi reziliat, cu îndeplinirea formalităţilor specifice de notificare.
9. În cazul recuperării finanţării, la valoarea de recuperat se adaugă accesorii, calculate de la data plăţilor efectuate cu titlu de finanţare, până la data recuperării sau a rambursării integrale, potrivit Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.
10. În cazul în care încetarea contractului intervine înainte de plata efectuată de AFM, beneficiarul nu este obligat la restituirea vreunei sume.

SUBCAPITOLUL III

**Implementarea proiectului**

Articolul 20

**Implementarea proiectului**

(1) Implementarea proiectului se realizează în termen de cel mult 24 luni de la semnarea contractului de finanţare.

(2) La solicitarea justificată a oricăreia dintre părțile contractului de finanțare, durata de implementare a proiectului poate fi prelungită pe o perioadă determinată, cu acordul părţilor, prin act adițional, dar nu mai mult de 36 de luni.

(3) În durata de implementare a proiectului se pot depune o singură cerere de acordare avans și două cereri de decontare.

Articolul21

**Acordarea și stingerea avansului**

1. AFM poate acorda plăţi reprezentând avans, dar nu mai mult de 30% din valoarea contractului de finanţare.
2. În vederea acordării avansului, beneficiarul depune o cerere de acordare avans, conform formularului prevăzut la anexa nr. 3 la contractul de finanțare, însoţită de contracte ferme încheiate în condiţiile legii pentru lucrări, servicii și bunuri, precum și ofertele financiare ce au stat la baza încheierii contractelor.
3. Sumele reprezentând plăţi în avans, nejustificate prin lucrările executate serviciile prestate şi bunurile livrate, până la sfârşitul anului, se vor restitui AFM.
4. Restituirea sumelor se face cu perceperea dobânzilor şi penalităţilor de întârziere existente pentru creanţele bugetare. În cazul în care recuperarea avansului acordat este programată să se efectueze în anul bugetar următor, beneficiarul va prezenta până la finele anului bugetar curent în care a fost acordat avansul, un deviz justificativ al cheltuielilor efectuate, prin care confirmă utilizarea conform destinaţiilor legale a avansului acordat.

(5) Prevederile alin. (1) nu se aplică beneficiarilor care nu au justificat/returnat avansuri primite în cadrul proiectului şi/sau în cadrul altor proiecte/programe şi din alte surse de finanţare. În acest sens, beneficiarul va depune o declaraţie pe propria răspundere care va evidenţia dacă se află sub incidenţa art. 10 din Hotărârea Guvernului nr. 264/2003 privind stabilirea acţiunilor şi categoriilor de cheltuieli, criteriilor, procedurilor şi limitelor pentru efectuarea de plăţi în avans din fonduri publice, republicată, cu modificările şi completările ulterioare.

(6) AFM nu va acorda beneficiarului o nouă tranșă din finanțarea aprobată, decât după stingerea integrală a avansului acordat.

(7) Documentele justificative cu privire la stingerea avansului vor fi prezentate la AFM împreună cu o notă de stingere a avansului, întocmită conform anexei nr. 4 la contractul de finanțare.

(8) Odată cu nota de stingere a avansului, beneficiarul va atașa următoarele documentele justificative, în copii certificate „conform cu originalul”:

a) actul de identitate al reprezentantului legal al beneficiarului, în copie, în cazul în care acesta a fost schimbat de la data depunerii cererii de finanţare;

b) extras de cont bancar, în cazul în care contul este altul faţă de cel evidenţiat în contractul de finanţare;

c) facturi, în copii certificate „conform cu originalul", certificate din punctul de vedere al realităţii, regularităţii şi legalităţii pentru efectuarea cheltuielilor şi avizate cu "Bun de plată", conform prevederilor legale referitoare la angajarea, lichidarea, ordonanţarea şi plata cheltuielilor publice; pe aceste documente justficative se înscrie numărul şi data contractului de achiziţie în baza căruia sunt emise;

d) situaţii de lucrări, liste ale echipamentelor şi bunurilor achiziţionate, proces-verbal privind stadiul fizic al lucrărilor solicitate la plată, din care să reiasă inclusiv faptul că echipamentele/dispozitivele/materialele achiziționate sunt noi și respectă standardele de calitate în vigoare - în copii certificate "conform cu originalul";

e) proces-verbal de recepţie și punere în funcțiune, în copie certificată „conform cu originalul” / proces-verbal de recepție lucrări, după caz

f) proces-verbal de recepție la terminarea lucrărilor, dacă lucrările de investiție sunt finalizate la momentul stingerii avansului.

(9) AFM poate solicita completarea documentației prevăzute la alin. (1) cu documente sau informații suplimentare, necesare pentru derularea procesului de stingere a avansului.

SUBCAPITOLUL IV

Mecanismul de decontare

Articolul 22

**Documente obligatorii necesare decontării cheltuielilor eligibile**

(1) Dosarul de decontare va cuprinde următoarele documente obligatorii:

1. cererea de decontare, conform anexei nr. 3 la contractul de finanțare, completată integral prin tehnoredactare şi semnată de către reprezentantul legal al beneficiarului;
2. actul de identitate al reprezentantului legal al beneficiarului, în copie, în cazul în care acesta a fost schimbat de la data depunerii cererii de finanţare;
3. extras de cont bancar, în cazul în care contul este altul faţă de cel evidenţiat în contractul de finanţare;
4. contractul de achiziție bunuri și/sau contractul de servicii, în original sau în copie certificată „conform cu orginalul”;
5. factura de achiziție și/sau montaj, în original sau copie certificată „conform cu originalul”, care trebuie să conţină numărul contractului de montaj/achiziție + montaj/achiziție în baza căruia se emite, în original sau copie certificată „conform cu originalul”;
6. dovada plății sumelor acordate de AFM la cererea de decontare anterioară, în copie certificată "conform cu originalul";
7. situaţii de lucrări, liste ale echipamentelor şi bunurilor achiziţionate, proces-verbal privind stadiul fizic al lucrărilor solicitate la plată din care să reiasă inclusiv faptul că echipamentele/dispozitivele/materialele achiziționate sunt noi și respectă standardele de calitate în vigoare - în copii certificate "conform cu originalul";
8. proces-verbal de recepţie și punere în funcțiune, în copie certificată „conform cu originalul”;
9. proces-verbal de recepție la terminarea lucrărilor, după caz, în copie certificată „conform cu originalul”.

(2) AFM poate solicita completarea documentației prevăzute la alin. (1) cu documente sau informații suplimentare, necesare pentru derularea procesului de decontare.

Articolul 23

**Condiţii generale ale documentelor depuse în vederea stingerii avansului / decontării**

(1) Documentele justificative depuse la dosarul de decontare trebuie să îndeplinească cumulativ următoarele condiţii:

1. să fie completate integral şi corect;
2. să fie emise după data semnării contractului de finanţare;
3. să precizeze data şi numărul contractului în baza căruia se emit documentele şi perioada în care au fost executate lucrările aferente contractului.
4. AFM finanţează cheltuielile eligibile, fără a depăşi suma prevăzută în contractul de finanţare.
5. În cazul lipsei unor documente obligatorii, AFM va notifica o singură dată beneficiarul pentru remedierea situaţiei. Termenul de răspuns la notificare din partea beneficiarului este de maximum 7 zile de la data primirii notificării.
6. În cazul în care beneficiarul nu depune documentația solicitată în termenul acordat de AFM, precum și în cazul nerespectării condiţiilor impuse cu privire la documentele aferente dosarului de decontare, AFM va aplica prevederile contractului de finanţare.

Articolul 24

**Depunerea dosarului de stingere avans / decontare**

Dosarul de solicitare a avansului/stingere a avansului / decontare conţinând toate documentele obligatorii menţionate în prezentul ghid, se depune prin intermediul platformei informatice pusă la dispoziție de AFM la adresa [www.afm.ro](http://www.afm.ro).

# Articolul 25

# Achiziţiile publice

1. Întreaga responsabilitate pentru întocmirea documentaţiei de achiziţie publică, organizarea şi derularea procedurii de achiziţie publică şi realizarea lucrărilor în conformitate cu prevederile legale în vigoare privind achiziţiile publice şi ale actelor normative aplicabile în materie de investiţii publice revine beneficiarului.
2. La stabilirea condiţiilor contractelor de achiziţie, beneficiarul finanţării trebuie să aibă în vedere faptul că AFM va proceda la decontarea/stingerea avansului doar pentru cheltuieli eligibile.

**CAPITOLUL V**

 **Monitorizarea proiectului**

Articolul 26

**Monitorizarea**

1. Monitorizarea finanţării acordate în cadrul programului se face de AFM pe o perioadă de 1 an de la data depunerii raportului de finalizare.

(2) Beneficiarii au următoarele obligaţii pe perioada de monitorizare:

a) să utilizeze şi să conserve bunurile achiziţionate prin program cu diligenţele unui bun proprietar;

b) să menţină în funcţiune echipamentele electrice/electronice achiziţionate prin program în perioada supusă monitorizării;

c) să aducă la cunoştinţa potenţialilor terţi dobânditori persoane fizice ai imobilului pe care se implementează proiectul informaţiile cu privire la situaţia acestuia şi să depună diligenţele în vederea preluării de către aceştia a obligaţiilor prevăzute în contractul de finanţare încheiat cu AFM;

d) să nu înstrăineze imobilul pe care este implementat proiectul şi să nu îl greveze cu sarcini, altele decât ipoteca imobiliară, către persoane juridice sau entităţi care desfăşoară activităţi economice, sub sancţiunea recuperării de către AFM a finanţării acordate;

e) să permită reprezentanţilor AFM accesul la amplasamentul proiectului, pentru inspectarea activităţilor ce se realizează din finanţarea acordată şi examinarea registrelor şi a evidenţelor contabile legate de proiect;

(3) În situaţia în care AFM constată nerespectarea condiţiilor de acordare a finanţării, notifică beneficiarul în vederea remedierii, după caz, a deficienţei respective.

(4) În situaţia în care, în termen de 15 zile de la primirea notificării, beneficiarul nu remediază deficienţa prevăzută la alin. (4), AFM procedează la recuperarea de la acesta a sumelor finanţate, sume care se fac venit la Fondul pentru mediu, potrivit art. 9 alin. (1) lit. l) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

1. AFM poate solicita beneficiarului orice alte date, informaţii şi/sau documente relevante în legătură cu finanţarea acordată, pe perioada supusă monitorizării.

**CAPITOLUL VI**

 **Dispoziții finale**

Articolul 27

**Reguli de publicitate privind programul**

1. Toate datele, informaţiile, instrucţiunile, comunicatele şi alte documente relevante în legătură cu programul se publică pe site-ul AFM, [www.afm.ro](http://www.afm.ro), şi/sau al Ministerului Mediului, Apelor şi Pădurilor, [www.mmediu.ro](http://www.mmediu.ro).
2. Singurele informaţii şi instrucţiuni valabile sunt cele comunicate în mod oficial de către Ministerul Mediului, Apelor şi Pădurilor şi/sau de către AFM.

Articolul 28

# Reguli de informare și publicitate ale proiectelor

1. Beneficiarul finanţării acordate de AFM este obligat să instaleze un panou de informare la locul de implementare a proiectului, într-un loc vizibil publicului, să îl menţină şi să îl întreţină în bună stare pe toată durata de implementare şi monitorizare a proiectului.

(2) Caracteristicile panoului sunt următoarele:

1. dimensiunile panourilor de informare vor fi de minimum 1,5m x 2m;
2. panourile trebuie confecţionate dintr-un material rezistent, astfel încât să se asigure durabilitatea în timp și la condițiile meteo;
3. fundalul recomandat pentru panoul de informare este de culoare albă, iar textul scris cu negru, asigurându-se astfel lizibilitatea;
4. pentru realizarea unitară a acestora, se va utiliza fontul: Calibri;
5. mărimea corpului literei variază în funcție de spațiul disponibil, cu condiția asigurării vizibilității informațiilor.

(3) Elementele obligatorii pentru panourile de informare sunt:

1. sigla AFM împreună cu textul Finanțat din Fondul pentru Mediu, care să ocupe cel puțin 25% din suprafața panoului de informare;
2. titlul programului;
3. pagina de internet a programului - [www.afm.ro](http://www.afm.ro/);
4. numele beneficiarului;
5. numele proiectului;
6. valoarea finanțării nerambursabile a proiectului;
7. data începerii și finalizării proiectului.

Articolul 29

**Păstrarea documentelor de către AFM**

1. AFM păstrează documentele gestionate în cadrul programului, în conformitate cu legislaţia în vigoare şi cu normele sale interne.
2. În condițiile în care AFM consideră necesar, se poate solicita transmiterea documentelor în original, copie legalizată sau în copie certificată „conform cu originalul” atât pentru documentele aferente dosarului de finanțare cât și pentru cele prezentate în cererile de decontare/avans și notă de stingere avans.

Articolul 30

**Responsabilităţi privind gestionarea datelor cu caracter personal**

1. AFM răspunde, în condiţiile legii, pentru gestionarea datelor cu caracter personal aparţinând persoanelor participante în cadrul Programului, pe care aceasta le prelucrează.
2. Prin transmiterea cererii de finanţare şi încheierea contractului de finanţare, solicitantul/beneficiarul proiectului declară că este de acord cu privire la gestionarea şi prelucrarea de către AFM a tuturor datelor şi informaţiilor furnizate, precum şi cu privire la transmiterea acestora către terţe instituţii sau persoane juridice în vederea verificării îndeplinirii tuturor obligaţiilor şi clauzelor prevăzute în prezentul ghid sau în scopul elaborării de situaţii şi statistici.

Articolul 31

Prevederi privind termenele

(1) Termenele stabilite prin ghidul de finanţare se calculează în conformitate cu prevederile art. 2.552 şi 2.553 din Legea nr. 287/2009 privind Codul civil, republicată, cu modificările și completările ulterioare.

(2) Dacă din motive legate strict de AFM, terţii se află în imposibilitatea obiectivă de a-şi respecta termenele impuse prin ghidul de finanţare, atunci respectivele termene se vor prelungi cu perioada aferentă întârzierii. Aceste decalări nu exonerează AFM de îndeplinirea obligaţiilor asumate faţă de terţi prin alte acte de natură juridică.

Articolul32

**Raportul ghidului cu alte acte normative**

Unde prezentul ghid nu dispune, se aplică prevederile Legii nr. 287/2009 privind Codul civil, republicată, cu modificările ulterioare, precum şi ale altor acte normative de nivel superior.

Articolul 33

**Anexe**

Anexele nr. 1 - 2 fac parte integrantă din prezentul ghid.

**Anexa nr. 1 la ghid**

**Cerere de finanţare**

**CERERE DE FINANŢARE**

**A. Date generale:**

**Titlul proiectului .........................................................................................:**

**Denumirea solicitantului .............................................................................**

**Categoria solicitantului, conform art. 8 din ghidul de finanțare:**

* persoana fizică;
* autoritatea administraţiei publice centrale;
* instituția publică din subordinea autorităţilor administrației publice centrale;
* titularul dreptului de administrare al imobilului proprietate publică, având regim de arie naturală protejată, pentru care se dorește obținerea finanțării;
* unitatea administrativ-teritorială, astfel cum este definită în Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

Codul de înregistrare fiscală, pentru persoane juridice ........................................................................

Cod numeric personal, pentru persoanele fizice...................................................................................

Cont deschis la Trezoreria Statului, pentru persoane juridice:.............................................................

Cont deschis la Bancă, pentru persoanele fizice:..................................................................................

Adresa de domiciliu / sediul social ......................................................................................................

Date de contact: tel ............................., e-mail ..............................................................

**prin:**

**○ Reprezentant legal/împuternicit (numele şi prenumele)**................. , tel ......................................, e-mail: .......................................

**B.** **Date de identificare ale imobilului-teren unde se implementează proiectul**

* Nr. carte funciară şi nr. cadastral ....., localitatea (oraş, municipiu, comună, sat) ..........................., judeţul/sectorul .......................;
* Nr. carte funciară şi nr. cadastral ....., localitatea (oraş, municipiu, comună, sat) ..........................., judeţul/sectorul .......................;
* Nr. carte funciară şi nr. cadastral ....., localitatea (oraş, municipiu, comună, sat) ..........................., judeţul/sectorul .......................

**C. Finanţare solicitată**

Subsemnatul/Subsemnata, ............................, cu datele de identificare sus-menţionate, **solicit o finanţare nerambursabilă în sumă de ................. lei,** care va fi utilizată în concordanță cu prevederile ghidului de finanțare a Programului privind protecția speciilor de faună sălbatică, prin instalarea de echipamente și/sau dispozitive de tipul gardurilor electrice ori a altor mijloace asemănătoare permise de lege, în vederea diminuării conflictelor și reducerii pagubelor cauzate de animale salbatice.

Finanțarea solicitată va fi utilizată:

- în scopul protecției următoarelor specii de faună sălbatică: ...................................................; *(se vor enumera succint);*

- conform art. 2 alin. (1) din Ghidul de finantare, pentru:

1. **achiziția,** **instalarea de echipamente și/sau montajului de dispozitive de tipul gardurilor electrice (generator de impulsuri, fir gard electric, izolator inel gard electric, conectori fir gard electric, tijă împământare, etc.), panou solar, regulator tensiune, cablu împământare,** destinate reducerii conflictelor om-animal și implementării măsurilor de intervenție în zone populate cu animale din specii de faună sălbatică ori amplasate pe traseele acestora, respectiv pe raza exploatațiilor agricole/pomicole/stupine/arii naturale protejate:

......................................................................

*(se vor descrie succint)*

1. **achiziția, instalarea și/sau montajul de mijloace permise de lege (instalații cu fascicule luminoase, sunete/ultrasunete etc. și care nu contravin prevederilor art. 3, 10 și 12 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică), destinate reducerii conflictelor om-animal și implementării măsurilor de intervenție în zone populate cu animale din specii de faună sălbatică ori amplasate pe traseele acestora, respectiv pe raza exploatațiilor agricole/pomicole/stupine/arii naturale protejate**;

....................................................................

*(se vor descrie succint)*

1. **efectuarea de lucrări specifice în vederea montării de echipamente și sau dispozitive de tipul gardurilor electrice la limita culturilor sau așezărilor aflate în zone populate cu animale din specii de faună sălbatică ori amplasate pe traseele acestora, respectiv pe raza exploatațiilor agricole/pomicole/stupine/arii naturale protejate**:

*........................................................................*

*(se vor descrie succint)*

 Cheltuielile eligibile previzionate a fi realizate sunt următoarele:

|  |  |  |  |  |
| --- | --- | --- | --- | --- |
| Nr. crt. | Cheltuielile eligibile din cadrul proiectului \* | Valoare fărăT.V.A. | ValoareT.V.A. | Valoare cuT.V.A. |
|   |   |   |  |  |
|   |   |   |  |  |
|  |   |   |  |  |
|   | TOTAL |   |  |  |

\* *denumirea cheltuielilior eligibile va fi preluată conform art. 2 alin. (1) din ghidul de finanțare.*

De asemenea, solicităm TVA ca fiind cheltuială eligibilă, având în vedere faptul că nu suntem plătitori de TVA, iar acesta nu este recuperabil, rambursabil sau compensat prin orice mijloace, conform prevederilor legale:

DA □NU □

**D.Declaraţie pe propria răspundere**

**Subsemnatul, .............................., având datele de identificare sus-menţionate, în calitate de solicitant / reprezentant legal sau împuternicit al solicitantului, declar pe propria răspundere, sub sancţiunile aplicate faptei de fals în declaraţii, următoarele:**

1. finanţarea nerambursabilă solicitată, în situaţia aprobării şi acordării, va fi utilizată în mod exclusiv pentru scopurile declarate în prezenta cerere de finanţare şi în celelalte documente cuprinse în dosarul de finanţare;
2. am luat cunoştinţă de faptul că prezentarea eronată sau falsă a datelor şi informaţiilor/documentelor false conţinute în prezenta cerere de finanţare şi în celelalte documente cuprinse în dosarul de finanțare va conduce automat la respingerea acestuia ori la neselectarea proiectului sau, ulterior, la returnarea integrală a sumei primite ca finanţare în cadrul programului;

**3.** imobilul-teren pe care se implementează proiectul:

- se află pe teritoriul României;

- este în proprietatea/administrarea solicitantului și/sau a autorităților deliberative ale acestuia sau solicitantul deține un drept de folosință asupra imobilului-teren;

- nu este afectat de sarcini (ex. închiriere, comodat) în favoarea unei persoane juridice sau a unei entităţi care desfăşoară activităţi economice, în sensul prevăzut în cadrul legal referitor la ajutorul de stat, cu excepția ipotecii imobiliare;

- nu face obiectul unui litigiu în curs de soluţionare la instanţele judecătoreşti, vreunei revendicări potrivit unei legi speciale sau dreptului comun sau al unei proceduri de expropriere pentru cauză de utilitate publică;

- se află în zone populate cu animale din specii de faună sălbatică ori sunt amplasate pe traseele acestora, astfel încât pot apărea conflicte om-animal ori pot produce pagube în proprietăți, inclusiv la animale domestice;

**4.** toate costurile estimative necesare realizării proiectului au fost corect reflectate în documentaţia transmisă;

**5.** solicitantul nu a fost condamnat pentru infracţiuni împotriva mediului prin hotărâre judecătorească definitivă;

**6.** solicitantul nu este în procedură de dizolvare/lichidare/radiere/insolvenţă/faliment, criză financiară, executare silită ori alte situații similare;

**8.** sunt de acord cu privire la prelucrarea de către AFM a tuturor datelor şi informaţiilor furnizate, precum şi cu privire la transmiterea acestora, de către AFM, către terţe instituţii sau persoane juridice în vederea verificării îndeplinirii tuturor obligaţiilor şi clauzelor prevăzute în ghidul de finanţare sau în scopul elaborării de situaţii şi statistici;

**9.** mă angajez că voi asigura cheltuielile neeligibile pentru realizarea proiectului;

**10.** îndeplinesc criteriile de eligibilitate prevăzute în ghidul de finanțare;

**11**. proiectul propus va respecta toate criteriile de eligibilitate prevăzute în ghidul de finanțare;

**12.** am depus o singură cerere de finanţare în cadrul programului pentru imobilul inclus în prezenta cerere;

**13.** proiectul propus prin prezenta cerere de finanţare nu a mai beneficiat de finanţare publică, pentru acelaşi tip de activităţi realizate asupra aceloraşi imobile şi nu beneficiază de fonduri publice din alte surse de finanţare;

**14****.** am luat la cunoștință faptul că finanțarea proiectului propus:

1. nu intră sub incidența regulilor de ajutor de stat, în sensul art. 107 alin. (1) din Tratatul privind funcţionarea Uniunii Europene și prevederilor legale aplicabile;
2. nu este acordată de stat sau prin intermediul resurselor de stat;
3. nu favorizează una sau mai multe întreprinderi;
4. nu denaturează sau are potențialul de a denatura concurența;
5. nu afectează schimburile comerciale dintre țările UE.

**Subsemnatul,** **.............................................................................., înţelegând că orice omisiune sau incorectitudine în prezentarea informaţiilor în scopul de a obţine avantaje patrimoniale sau de orice altă natură este pedepsită conform legii, declar că nu am furnizat documente false sau informaţii false în documentele prezentate şi îmi asum responsabilitatea datelor conţinute în prezenta cerere de finanţare şi în toate celelalte documente cuprinse în dosarul de finanţare transmis la AFM, inclusiv documentele financiare, garantând, de asemenea, că datele furnizate sunt actuale, reale, corecte şi complete.**

**Prin semnarea prezentei cereri de finanţare confirm că am înţeles şi mi-am însuşit în integralitate conţinutul acesteia.**

**E. Declarație privind prelucrarea datelor cu caracter personal.**

**Administrația Fondului de Mediu cu sediul in Str. Splaiul Independenței nr. 294, Corp A, Sector 6 București telefon 021.317.02.87 colectează și prelucrează date cu caracter personal în conformitate cu prevederile Regulamentului UE nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date.**

**Prin acest document, Administrația Fondului de Mediu informează persoanele vizate ale căror date sunt colectate cu privire la modul în care sunt utilizate aceste date și despre drepturile care li se cuvin.**

**a) Date de contact**

Administrația Fondului de Mediu

Adresa: Splaiul Independenței nr. 294, Corp A, Sector 6 București

Număr de telefon: 021.317.02.87

**b) Date de contact ale responsabilului cu protecția datelor:**

E-mail: ...................................

Adresa: Splaiul Independenței nr. 294, Corp A, Sector 6 București

Număr de telefon: ............................................

**c )Scopurile prelucrării datelor cu caracter personal**

Administrația Fondului de Mediu colectează date cu caracter personal, pe care le poate prelucra în scopuri precum implementarea tehnică, implementarea financiară (plata) și monitorizare. Astfel, prelucrarea datelor personale se realizează, fără a fi limitativ, pentru următoarele:

• verificarea cererilor de finanțare;

• selectarea proiectelor finanțate;

• stabilirea obligațiilor contractuale;

• autorizarea plății către beneficiari;

• efectuarea plății către beneficiari;

• înregistrarea angajamentelor de plată și a plăților;

• managementul informatic al plăților realizate către beneficiarii proiectelor;

Temeiul prelucrării este constituit din cererea de finanțare, contractul de finanțare, și prevederile legale aplicabile. Astfel, pentru a facilita desfășurarea activităților aflate în legătură cu cererea de finanțare, contractul de finanțare, și în vederea îndeplinirii obligațiilor legale, comunicăm aceste date către autorități publice, terți sau împuterniciți.

**d) Destinatari ai datelor cu caracter personal**

În fluxul de procesare și stocare, datele cu caracter personal ar putea fi transferate, după caz, următoarelor categorii de destinatari:

• Furnizori, prestatori, terți sau împuterniciți implicați în mod direct sau indirect în procesele aferente scopurilor mai sus menționate (furnizori de servicii IT, furnizori de servicii de consultanță etc.);

• Operatori, titulari de drepturi, autorități publice abilitate de lege sau cu care AFM a încheiat protocoale de colaborare în scopul îndeplinirii atribuțiilor specifice conferite de legislația europeană și națională.

**e) Perioada stocării datelor**

Toate datele cu caracter personal colectate vor fi stocate numai atât timp cât este necesar, luând în considerare durata contractuală până la îndeplinirea obligațiilor contractuale, respectiv a scopului, și (plus) termenele de arhivare prevăzute de dispozițiile legale în materie, și/sau atât cât este necesar pentru a ne exercita drepturile legitime (și drepturile legitime ale altor persoane).

**f) Drepturile persoanei vizate**

Persoanele vizate ale căror date cu caracter personal sunt colectate de către Administrația Fondului de Mediu au următoarele

drepturi, conform legislației în domeniu:

• dreptul de acces;

• dreptul la rectificarea datelor;

• dreptul la ștergerea datelor („dreptul de a fi uitat");

• dreptul la restricționarea prelucrării;

• dreptul la portabilitatea datelor;

• dreptul la opoziție;

• drepturi cu privire la procesul decizional individual automatizat, inclusiv crearea de profiluri;

• dreptul la retragerea consimțământului în cazul prelucrării în scop de informare sau promovare;

• dreptul de a depune o plângere în fața unei autorități de supraveghere a prelucrării datelor cu caracter

personal;

• dreptul la o cale de atac judiciară;

• dreptul de a fi notificat de către operator.

**Prin prezenta, declar că am fost informat de către Administrația Fondului de Mediu cu privire la prelucrarea datelor cu caracter personal.**

Numele, prenumele solicitantului / reprezentantului legal sau a împuternicitului solicitantului ..............................................

Semnătura solicitantului / reprezentantului legal sau a împuternicitului solicitantului ................................................................................................

**Anexa nr. 2 la ghid**

**Contract de finanţare**

**CONTRACT DE FINANŢARE**

**nr. ....../N/din ..................**

Între părţile contractante

**Administraţia Fondului pentru Mediu**, cu sediul în municipiul Bucureşti, Splaiul Independenţei nr. 294, corp A, sectorul 6, cod de identificare fiscală 14715650, cont nr. …………………………….., deschis la Trezoreria Sectorului 6 Bucureşti, reprezentată legal prin ……………………., preşedinte, **în calitate de finanţator,** denumită în continuare AFM,

și

**Beneficiarul** ............................................................., cu sediul în ............................................., cod de identificare fiscală ....................., cont nr. ........................................................, deschis la

............................................................., **prin reprezentant legal/împuternicit ............................(numele şi prenumele),** cont bancar nr. ………………………….., deschis la ……………………, în calitate de beneficiar,

a intervenit următorul contract de finanţare*, denumit în continuare contract*:

Art. 1: Obiectul contractului

1. AFM acordă Beneficiarului o finanţare nerambursabilă, denumită în continuare finanţare, în sumă de

.................. lei, reprezentând 100% din valoarea cheltuielilor eligibile, pentru realizarea

proiectului ”..............................”, implementat la adresa\* .........................................

*\*adresa completă a imobilului unde se implementează proiectul.*

1. Finanţarea se acordă numai pentru cheltuielile eligibile prevăzute în anexa nr. 1 la prezentul contract şi numai în limita sumei prevăzute la pct. 1.
2. Cheltuielile proiectului sunt considerate eligibile dacă sunt îndeplinite următoarele criterii generale:
3. sunt contractate după aprobarea cererii de finanțare și realizate, recepţionate şi facturate după semnarea contractului şi pe perioada de execuţie a proiectului, cu excepţia cheltuielilor prevăzute la art. 7 alin. (3) din Ghidul de finanțare, care pot fi realizate anterior încheierii contractului;
4. sunt efectiv realizate conform celor declarate în formularul cererii de decontare și documentelor depuse de beneficiar.

 Cheltuielile bancare, respectiv comisioanele bancare, diferenţele de curs valutar etc. nu constituie cheltuieli eligibile.

Art. 2: Destinaţia finanţării

1. Finanţarea este acordată pentru realizarea proiectului, potrivit art. 1 din prezentul contract, beneficiarul obligându-se să o utilizeze numai în acest scop, conform cererii de finanţare.
2. Finanţarea se realizează din veniturile Fondului pentru mediu, în limita creditelor bugetare prevăzute cu această destinaţie prin bugetul anual.

Art. 3: Durata contractului şi perioada de utilizare a finanţării

1. Contractul intră în vigoare la data semnării lui de către ambele părţi şi îşi încetează valabilitatea la împlinirea unui termen de 1 an de la data depunerii de către beneficiar a raportului de finalizare a proiectului la AFM.
2. Termenul de 1 an prevăzut la pct. 1 constituie perioadă de monitorizare.
3. Durata de implementare a proiectului este de 24 luni şi se calculează de la data încheierii contractului de finanțare.
4. În situaţii justificate, pe baza solicitării beneficiarului, durata de implementare a proiectului poate fi prelungită cu acordul AFM și nu poate depăși 36 de luni.

Art. 4: Modalitatea de plată

1. Decontarea cheltuielilor efectuate de către Beneficiar/acordarea avansului se poate face numai după îndeplinirea de către acesta a tuturor condiţiilor prevăzute în ghidul de finanțare și în prezentul contract.
2. Plata se efectuează în una sau mai multe tranşe, prin debitarea contului de trezorerie al AFM , , pe măsura tragerii sumei şi prin creditarea contului nr.......... , deschis de către Beneficiar la Trezoreria ........................................................, numai pe bază de cerere de decontare/avans conform modelelor prevăzute în anexele nr. 2 și nr. 3 la prezentul contract. Cererea de decontare/avans va fi însoţită de documentele justificative prevăzute la art. 23 și 24 din Ghidul de finanțare și va fi plătită în condiţiile în care toată documentaţia este completă şi corect întocmită.
3. Orice plată excedentară efectuată de către AFM constituie plată necuvenită, iar Beneficiarul are obligaţia de a restitui sumele necuvenite în termen de 15 zile de la data confirmării de primire a notificării din partea AFM.
4. Suma neutilizată la finalul duratei de realizare a proiectului se consideră anulată şi rămâne la dispoziţia AFM.
5. Valoarea cheltuielilor eligibile aprobată spre finanţare nu poate fi suplimentată faţă de cea aprobată iniţial, Beneficiarul având obligația să asigure din surse proprii finalizarea investiţiei.
6. Sumele finanţate în cadrul Programului nu pot face obiectul executării silite prin poprire, potrivit Legii nr. 134/2010 privind Codul de procedură civilă, republicată, cu modificările şi completările ulterioare.

 Art. 5: Obligaţiile Beneficiarului Beneficiarul are următoarele obligaţii:

1. să depună maximum două cereri de decontare și o singură cerere de avans în perioada de implementare a proiectului;
2. să folosească finanţarea numai în scopul şi în condiţiile în care a fost acordată;
3. să asigure contribuţia financiară pentru realizarea proiectului;
4. să asigure executarea proiectului cu diligenţa necesară şi eficienţă, în conformitate cu prezentul contract, ghidul de finanțare al Programului, precum şi cu legislaţia în vigoare şi standardele de mediu aplicabile;
5. să respecte prevederile legislaţiei în vigoare privind achiziţiile publice, pentru achiziţionarea de bunuri, servicii sau lucrări din finanţarea acordată;
6. să fie singurul răspunzător în faţa AFM pentru implementarea proiectului;
7. să nu înstrăineze sau să nu greveze cu sarcini imobilul aferent investiţiei din cadrul Programului, iar autoritățile deliberative ale beneficiarului să le păstreze în proprietate publică /în administrare, în perioada de valabilitate a contractului;
8. să menţină funcţională investiţia realizată în cadrul Programului pentru o perioadă de cel puţin 1 an de la data depunerii raportului de finalizare;
9. să furnizeze şi să transmită AFM orice informaţie sau documente relevante pentru prezentul contract, solicitate în mod rezonabil de către aceasta, în termen de maximum 7 zile de la cerere;
10. să permită reprezentanţilor AFM şi ai instituţiilor/autorităților cu atribuţii de verificare şi/sau control, accesul la amplasamentul proiectului pentru inspectarea/verificarea activităţilor ce se realizează din finanţarea acordată; să permită personalului AFM să controleze modul în care Beneficiarul îndeplineşte obiectivele proiectului, pe întreaga perioadă de valabilitate a contractului;
11. să transmită AFM dovada achitării valorii finanţate din Fondul pentru mediu, astfel:
12. în cazul în care Beneficiarul depune o singură cerere de decontare, acesta este obligat să facă dovada achitării tranşei din finanţare, a contribuţiei financiare aferente facturilor fiscale care însoţesc cererea de decontare, în termen de 30 de zile de la efectuarea plăţii de către AFM, odată cu depunerea raportului de finalizare;
13. în cazul în care beneficiarul depune două cereri de decontare, la data depunerii celei de-a doua cereri de decontare, beneficiarul este obligat să depună dovada achitării valorii finanţate din Fondul pentru mediu, precum şi dovada plăţii contribuţiei financiare pentru facturile depuse la cererea de decontare anterioară. În termen de 30 de zile de la efectuarea ultimei plăţi de către AFM, odată cu depunerea raportului de finalizare, beneficiarul este obligat să facă dovada achitării valorii finanţate din Fondul pentru mediu, precum şi a contribuţiei financiare pentru facturile finanţate la ultima cerere de decontare;
14. să notifice AFM şi să prezinte documentele corespunzătoare, în termen de 7 zile de la apariţia următoarelor situaţii:
15. modificări ale formei juridice de deţinere a terenului pe care se implementează proiectul, modificări ale atributelor de identificare, modificări cu privire la informaţiile furnizate AFM în cererea de finanţare sau pe parcursul derulării prezentului contract;
16. criza financiară, insolvența, executare silită sau a oricărei altei proceduri similare;
17. să suporte toate taxele, comisioanele, cheltuielile profesionale şi orice alte cheltuieli ocazionate de pregătirea, încheierea, executarea, punerea în aplicare şi terminarea prezentului contract şi a tuturor documentelor şi activităţilor aferente, altele decât cele finanţate de AFM;
18. să fie direct răspunzător pentru întreţinerea, supravegherea şi funcţionalitatea investiţiei pe toată perioada de valabilitate a prezentului contract;
19. să monteze în locaţia de implementare un panou informativ inscripţionat conform prevederilor Ghidului de finanțare, și să îl menţină pe întreaga perioadă de valabilitate a contractului;
20. să prezinte, în termen de 7 zile de la cerere, orice alte date, informaţii şi/sau documente relevante în legătură cu finanţarea acordată, în perioada supusă monitorizării, la solicitarea AFM;
21. să permită personalului AFM accesul la sediul acestuia pe perioada de valabilitate a contractului;
22. să nu sponsorizeze/finanţeze activităţi cu impact negativ asupra mediului pe perioada de valabilitate a contractului;
23. să se asigure că imobilul pe care se implementează proiectul nu este afectat de sarcini în favoarea unei entităţi care desfăşoară activităţi economice, în sensul prevăzut în cadrul legal referitor la ajutorul de stat, precum și că imobilul pe care se implementează proiectul nu face obiectul unui litigiu în curs de soluţionare la instanţele judecătoreşti, al vreunei revendicări potrivit unei legi speciale sau dreptului comun sau al unei proceduri de expropriere pentru cauză de utilitate publică.
24. anual, până la data de 15 ianuarie, dar nu mai târziu de data depunerii ultimei cereri de decontare în cazul anului în care se finalizează implementarea proiectului, să transmită AFM:
	1. actele administrative/documentele emise de către structura teritorială a Curții de Conturi și/sau alte autorități cu atribuții de control, în legătură cu proiectul finanțat în baza prezentului contract, dacă au fost realizate astfel de controale;
	2. actele administrative/documentele emise de către beneficiar în aplicarea deciziilor/măsurilor dispuse prin actele/documentele prevăzute la lit. a), precum și stadiul măsurilor adoptate de către persoanele responsabilizate, dacă au fost emise;
	3. date și informații detaliate cu privire la cheltuielile stabilite prin actele administrative/documentele prevăzute la lit. a) ca fiind neeligibile sau nejustificate, precum și eventualele sume care se impun a fi recuperate de la executanții de lucrări, furnizorii de bunuri și/sau servicii ori alte terțe persoane, în legătură cu proiectul finanțat în baza prezentului contract;
25. pe întreaga perioadă de monitorizare, să transmită AFM actele/documentele/informațiile prevăzute la pct. 20;
26. în raport de finanțarea acordată, mă oblig să respect legislația ajutorului de stat, în sensul art. 107 alin. (1) din Tratatul privind funcţionarea Uniunii Europene și prevederilor legale aplicabile.

 Art. 6: Obligaţiile AFM

 AFM are următoarele obligaţii:

1. să asigure finanţarea proiectului în condiţiile menţionate în prezentul contract, în limita fondurilor disponibile alocate pentru categoria de proiecte din care face parte, cuprinse în bugetul anual al Fondului pentru mediu.
2. să pună la dispoziţia Beneficiarului informaţiile legate de finanţare.

 Art. 7: Cazuri de culpă

1. Nerespectarea de către Beneficiar a oricăreia din obligaţiile sale asumate prin prezentul contract ori care îi revin conform Ghidului de finanțare, constituie caz de culpă.
2. Constituie caz de culpă şi următoarele fapte ale Beneficiarului:
3. face declaraţii false sau incomplete pentru a obţine finanţarea prevăzută în contract;
4. comite nereguli de ordin financiar sau acte de corupţie în legătură cu proiectul, stabilite printr-o hotărâre judecătorească definitivă;
5. împotriva Beneficiarului a fost demarată procedura de executare silită sau a fost instituită o măsură asiguratorie potrivit legii civile sau penale;
6. situaţia economico-financiară a Beneficiarului nu mai asigură condiţii de realizare a proiectului.
7. AFM va notifica Beneficiarul în maximum 5 zile de la constatarea unui caz de culpă şi, în situaţia în care deficienţele menţionate în notificare nu sunt înlăturate, AFM are dreptul să ia următoarele măsuri, de îndată, fără punerea în întârziere şi fără nicio altă formalitate prealabilă:
8. sistarea temporară a utilizării finanţării până la remedierea cauzelor care au dus la sistare; în acest caz, perioada de sistare nu se adaugă la durata de implementare a proiectului;
9. sistarea definitivă cu recuperarea sumelor virate către Beneficiar, în condiţiile prevăzute de Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, şi rezilierea contractului, după caz.

 Art. 8: Încetarea contractului

1. Contractul încetează de drept:
2. la data prevăzută în contract;
3. la data intervenţiei unui act de autoritate;
4. la apariţia unor circumstanţe care nu au putut fi prevăzute la data încheierii contractului şi care pot conduce la modificarea clauzelor contractuale în aşa măsură încât îndeplinirea contractului respectiv ar fi contrară instituţiei şi interesului public; acest fapt va fi notificat Beneficiarului în termen de 10 zile de la momentul apariţiei unor astfel de circumstanţe sau de la momentul în care AFM a avut cunoştinţă de apariţia unor astfel de circumstanţe.
5. Contractul poate înceta în cazul imposibilităţii obiective a Beneficiarului de a realiza proiectul, prin renunţare, cu un preaviz scris de maximum 30 de zile, având drept consecinţă restituirea, în termenul precizat în notificare/înştiinţarea de plată/decizie, de către Beneficiar a finanţării primite, la care se adaugă dobânzi/penalităţi, în temeiul Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare. În acest caz contractul încetează prin acordul părţilor. În situaţia în care beneficiarul are de restituit sume finanţate, acordul se încheie după restituirea de către acesta a valorii integrale datorate.
6. Contractul poate înceta prin reziliere, la iniţiativa AFM, în următoarele condiţii:
7. Beneficiarul nu îşi îndeplineşte obligaţiile asumate prin contract, inclusiv în cazul nedepunerii cererii de decontare ori in cazul nerespectarii obligațiilor care îi revin potrivit Ghidului de finanțare;
8. în situaţia intervenirii unuia dintre cazurile de culpă prevăzute la art. 7 pct. 2.
9. În cazul nerespectării clauzelor contractuale şi a obligaţiilor asumate de Beneficiar în cadrul Programului, AFM recuperează suma finanţată, iar contractul poate fi reziliat.
10. În cazul recuperării finanţării, la valoarea de recuperat se datorează dobânzi/penalități, calculate de la data plăţilor efectuate cu titlu de finanţare, până la data recuperării sau a rambursării integrale, potrivit Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.
11. În cazul în care încetarea contractului intervine înainte de plata efectuată de AFM, Beneficiarul nu este obligat la restituirea vreunei sume.
12. Beneficiarul rămâne direct răspunzător pentru toate consecinţele financiare directe sau indirecte antrenate de încetarea contractului înainte de termen din culpa sau la iniţiativa sa (inclusiv majorări/penalități, conform legii fiscale aplicabile creanţelor bugetare).

Art. 9: Forţa majoră

1. Forța majoră este orice eveniment extern, imprevizibil, absolut invincibil și inevitabil intervenit după încheierea prezentului Contract de finanțare şi care împiedică executarea în tot sau în parte a acestuia. Forţa majoră, constatată în condiţiile legii,exonerează de răspundere părţile în cazul neexecutării parţiale sau totale a obligaţiilor asumate prin prezentul Contract, pe toată perioada în care aceasta acţionează şi numai dacă a fost notificată corespunzător celeilalte părţi. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

2. Partea care invocă forţa majoră are obligaţia de a notifica celeilalte părţi cazul de forţă majoră, în termen de 5 (cinci) zile calendaristice de la data apariţiei. Partea care invocă forţa majoră, are obligaţia transmiterii, celorlalte părţi, documentul prin care s-a constatat existenţa cazului de forţă majoră, într-un termen de 15 (cincisprezece) zile calendaristice de la data comunicării acestuia de către entitatea competentă. De asemenea, partea care invocă forța majoră are obligaţia de a comunica data încetării cazului de forţă majoră, în termen de 5 (cinci) zile calendaristice de la încetare.

3. Părţile au obligaţia de a lua orice măsuri care le stau la dispoziţie în vederea limitării consecinţelor acţiunii forţei majore.

4. Dacă partea care invocă forţa majoră nu procedează la notificarea începerii / încetării cazului de forţă majoră, în condiţiile şi termenele prevăzute, nu va fi exonerată de răspundere şi va suporta toate daunele provocate celeilalte părţi prin lipsa de notificare.

5. După caz, îndeplinirea contractului va fi suspendată de la data apariţiei cazului de forţă majoră pe toată perioada de acţiune a acesteia, dar fără a prejudicia drepturile ce li se cuveneau părţilor până la apariţia acesteia.

6. Forţa majoră, comunicată şi dovedită în condiţiile pct. 2, exonerează de răspundere partea care o invocă.

7. Dacă forţa majoră şi/sau consecinţele acesteia durează sau se estimează că va/vor dura mai mult de 3 luni, părţile se obligă să negocieze cu bună-credinţă în vederea identificării soluţiei celei mai bune, respectiv:

a)încetarea contractului, fără ca vreuna dintre părţi să poată pretinde celeilalte daune-interese;

b)modificarea contractului.

 Art. 10: Alte clauze

1. Beneficiarul îşi asumă integral răspunderea pentru prejudiciile cauzate terţilor din culpa sa pe parcursul derulării proiectului, AFM fiind degrevată integral de orice responsabilitate.
2. Beneficiarul îşi asumă integral răspunderea pentru respectarea prevederilor legale cu privire la protecţia muncii personalului însărcinat cu implementarea proiectului.
3. În nicio circumstanţă şi din niciun motiv, AFM nu poate fi trasă la răspundere şi obligată la plata de daune-interese pe durata desfăşurării proiectului şi, ca urmare, AFM nu va accepta nicio cerere de despăgubire sau plăţi suplimentare.
4. În cazul în care realizarea proiectului generează costuri suplimentare, aceste costuri vor fi acoperite pe cheltuiala Beneficiarului.
5. Contractul, în integralitatea sa, precum şi toate drepturile şi obligaţiile decurgând din acesta nu pot face obiectul cesiunii. Prin excepție, în cadrul contractului poate interveni cesiunea de creanță, cu acordul AFM.
6. Beneficiarul va adopta o conduită adecvată prin care va evita conflictul de interese şi va informa imediat AFM despre orice situaţie care dă naştere sau este posibil să dea naştere unui astfel de conflict.
7. AFM şi Beneficiarul se angajează să păstreze confidenţialitatea documentelor şi informaţiilor legate de derularea prezentului contract, informaţiile putând fi furnizate numai autorităţilor competente, în condiţiile legii, sau unor terţe părţi, numai cu acordul părţilor prezentului contract.
8. Drepturile de proprietate intelectuală rezultate în urma implementării proiectului, precum şi alte documente legate de proiect vor rămâne în patrimoniul Beneficiarului, care, la solicitarea AFM, va acorda acesteia dreptul de a utiliza gratuit şi după cum consideră necesar informaţia cuprinsă în rapoartele proiectului, precum şi rezultatele obţinute, oricare ar fi forma acestora.
9. Beneficiarul are obligaţia de a despăgubi din surse proprii AFM pentru toate cheltuielile efectuate împotriva oricăror reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete de invenţie, mărci înregistrate, desene sau modele industriale, drepturi de autor) legate de activităţile necesare implementării proiectului şi daune-interese, costuri, taxe şi alte cheltuieli de orice natură, aferente violării dreptului de proprietate intelectuală.
10. Beneficiarul este de acord ca AFM să publice date privind rezultatele implementării proiectului. 11.Beneficiarul se obligă ca în orice notă, raport, material publicat, conferinţe şi seminare cu privire la proiect să specifice că acesta a beneficiat de finanţare din Fondul pentru mediu.
11. Neexercitarea de către AFM a oricărui drept prevăzut în prezentul contract nu constituie o renunţare la acesta, iar AFM va putea uza de acel drept oricând, până la stingerea tuturor obligaţiilor Beneficiarului faţă de aceasta.
12. În cazul în care, referitor la prezentul contract, apar modificări ale legislaţiei aplicabile, părţile au obligaţia să depună toate diligenţele, conform noilor reglementări, astfel încât să nu se abată de la obligaţiile stabilite în cuprinsul acestuia.
13. Sumele finanțate în cadrul contractului nu pot face obiectul executării silite prin poprire potrivit Codului de procedura civilă.

Art. 11: Jurisdicţie

1. Orice neînţelegere rezultând din interpretarea şi/sau executarea prezentului contract se va rezolva, pe cât posibil, pe cale amiabilă.
2. În cazul în care o soluţie amiabilă nu este posibilă, litigiul se supune spre soluţionare instanţei judecătoreşti de drept comun în a cărei rază teritorială îşi are sediul AFM.

Art. 12: Notificări

1. Orice notificare sau solicitare în baza prezentului contract se va face în scris la următoarele adrese: a)pentru AFM: Municipiul Bucureşti, Splaiul Independenţei nr. 294, corp A, sectorul 6;
2. pentru Beneficiar: adresă/e-mail/fax/. , cu condiţia ca acestea să fie

confirmate ulterior.

1. În cazul în care Beneficiarul doreşte să fie notificat la o altă adresă sau şi-a schimbat adresa, aceasta va fi comunicată în scris la AFM.
2. Notificările făcute Beneficiarului la adresele menţionate la pct. 1 sau 2 se consideră a fi aduse la cunoştinţa acestuia.

Art. 13: Amendamente

1. Prezentul contract, inclusiv anexele acestuia, pot fi modificate şi/sau completate numai cu acordul părţilor, care va fi consemnat într-un act adiţional.
2. Cererea de modificare a contractului va fi transmisă AFM în interiorul periodei de implementare a proiectului, pentru cazuri bine întemeiate şi justificate de către Beneficiar.
3. Prezentul contract poate fi suspendat pe o perioadă determinată, cu acordul părţilor, la solicitarea justificată a oricăreia dintre acestea. Perioada de suspendare se adaugă la perioada de implementare a proiectului.

Art. 14: Prelucrarea datelor cu caracter personal

1. Colectarea, prelucrarea și stocarea /arhivarea datelor cu caracter personal se vor realiza de ambele părți în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului Contractului, precum și în scop statistic.

2. Datele cu caracter personal, așa cum sunt clasificate în Regulamentul (UE) 679/2016, vor fi prelucrate de AFM în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul Contract.

3. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCDCP), conform obligațiilor ce decurg din prevederile Regulamentului (UE) 679/2016.

4. Părțile vor fi exonerate de răspunderea pentru dezvăluirea informațiilor prevăzute la alineatul precedent dacă:

a) informaţia a fost dezvăluită după ce a fost obţinut acordul scris al celeilalte părţi contractante in acest sens, cu respectarea prevederilor legale incidente;

b) partea contractantă a fost obligată în mod legal să dezvăluie informaţia.

Art. 15 Publicarea datelor

Beneficiarul este de acord ca următoarele date să fie publicate de către AFM: denumirea beneficiarului, denumirea Proiectului, valoarea totală a finanţării nerambursabile acordate, punctajul acordat, datele de începere şi de finalizare ale Proiectului, locul de implementare a acestuia, principalii indicatori ai proiectului, precum şi plățile efectuate în cadrul prezentului contract de finanțare.

Art. 16: Dispoziţii finale

1. Prin semnarea prezentului contract, inclusiv în caz de semnare prin procură, noi, reprezentanţii legali ai Beneficiarului, am luat cunoştinţă de prevederile Legii nr. 286/2009 privind Codul penal, cu modificările şi completările ulterioare, privind falsul în declaraţii.
2. Anexele nr. 1-4, pe care Beneficiarul declară că le cunoaşte şi le acceptă, fac parte integrantă din prezentul contract.
3. Prezentul contract a fost semnat la data de................., în două exemplare, ambele având valoare juridică egală, câte unul pentru fiecare parte contractantă.

AFM

Preşedinte, BENEFICIAR

Prin reprezentant legal,

.......................................................... ..........................................................

***Anexa nr. 1 la contractul de finanțare nr.........:***

***CAPITOLE ŞI SUBCAPITOLE DE CHELTUIELI ELIGIBILE***

|  |
| --- |
| Capitole și subcapitole de cheltuieli eligibile |
|  |
|  |

AFM BENEFICIAR

Preşedinte, Prin reprezentant legal,

.......................................................... .........................................................

***Anexa nr. 2 la contractul de finanțare nr.........***

***CERERE DE DECONTARE***

Nr. ........./............................. APROBAT,

Solicitant ................................................... PREȘEDINTE AFM

Sediul ........................................................

C.U.I. ........................................................

Cont nr. ..................................................., deschis la Trezoreria .................................................

Nr. de înregistrare la AFM............................

Către

Administraţia Fondului pentru Mediu

# CERERE DE DECONTARE

Denumirea completă a Beneficiarului .....................................................................

Înregistrat cu cod de identificare fiscală ................., cont nr. ....................., deschis la Trezoreria

...................................................

Adresa: localitatea ..................................................., str. ................................................... nr. , bl.

............., sc. ............., et. ............., ap. ............., judeţul/sectorul ............., cod poştal , telefon (fix

şi mobil) ............................., fax ............................., e-mail ............................., website

............................. .

Reprezentat/Reprezentată legal de .........................................................., în calitate de

.............................................., prin ............................................................

Reprezentant legal/Împuternicit al reprezentantului legal .........................................................., e-mail .............................

În baza Contractului de finanţare nr. ................/. , vă rugăm să aprobaţi prezenta

cerere de decontare pentru suma de ....................... lei (în cifre şi litere), aferentă proiectului

........................................................... .

De asemenea, prezenta cerere de decontare este însoţită de documentele justificative conform prevederilor art. 22 din Ghidul de finanțare.

Situaţia finanţării la data prezentei cereri de decontare:

|  |  |  |  |  |  |  |
| --- | --- | --- | --- | --- | --- | --- |
| Suma totală aprobată contractului de finanţare | Suma acordată până la data prezentei cereri de decontare(inclusiv avansuri acordate) | Suma solicitată prin prezenta cerere de decontare | Suma aprobată prin prezenta cerere de decontare\* | Suma aprobată prin cererea de avans depusă împreună cu cererea de decontare\* | Suma totală trasă din finanţare, inclusiv suma aprobată prin prezenta cerere de decontare(2+4+6)\* | Suma rămasă de tras din finanţarea aprobată(1-6)\* |
| 1 | 2 | 3 | 4 | 5 | 6 | 7 |
|  |  |  |  |  |  |  |

*\*Se va completa de personalul AFM.*

Subsemnatul, , declar pe propria răspundere următoarele:

1. că nu am înstrăinat sau grevat cu sarcini imobilul aferent investiţiei din cadrul proiectului/obiectivului;
2. echipamentele / dispozitivele/materialele achiziționate în cadrul proiectului sunt noi și sunt efectiv realizate;
3. cheltuielile solicitate la finanțare se încadrează în cheltuielile eligibile prevăzute la art. 7 din Ghidul de finanțare, iar proiectul respectă criteriile de eligibilitate prevăzute la art. 10 din Ghid;
4. că am respectat prevederile Legii nr. 98/2016 privind achiziţiile publice, cu modificările şi completările ulterioare;
5. că am luat cunoştinţă de prevederile Legii nr. 286/2009 privind Codul penal, cu modificările şi completările ulterioare, privind falsul în declaraţii, şi garantez că documentele depuse în vederea decontării respectă cerinţele ghidului de finanţare;
6. imobilul pe care se implementează proiectul nu este afectat de sarcini în favoarea unei entităţi care desfăşoară activităţi economice, în sensul prevăzut în cadrul legal referitor la ajutorul de stat; imobilul pe care se implementează proiectul nu face obiectul unui litigiu în curs de soluţionare la instanţele judecătoreşti, al vreunei revendicări potrivit unei legi speciale sau dreptului comun sau al unei proceduri de expropriere pentru cauză de utilitate publică.

 AFM BENEFICIAR

 (Personal de specialitate) prin reprezentant legal,

 ........................................... ..........................................

***Anexa nr. 3 la contractul de finanțare nr.........***

***Cerere de avans***

Solicitant ..................................... APROBAT,

Sediul ......................................... PREȘEDINTE AFM

C.U.I ..........................................

Cont nr. ...................................... deschis la Trezoreria ....................

Nr. de înregistrare la AFM ............................

Către

Administraţia Fondului pentru Mediu

# CERERE DE AVANS

În baza Contractului de finanţare nr. ....... din ..../..../............, vă rugăm să aprobaţi prezenta cerere de avans, pentru suma de ........................ lei, reprezentând ........% din finanţarea nerambursabilă în valoare de ....................... lei.

Această sumă va fi utilizată pentru plata cheltuielilor eligibile aferente activităților desfășurate până la data notei de stingere a avansului (justificare a avansului).

Prezenta cerere de avans este însoţită de documentele justificative conform prevederilor art. 21 din Ghidul de finanțare.

Situația acordării avansului:

|  |  |  |  |  |  |  |
| --- | --- | --- | --- | --- | --- | --- |
| Suma totală aprobată conform contractului de finanţare | Suma maximă ce poate fi acordată ca avans - 30% din valoarea contractului de finanţare | Suma solicitată prin prezenta cerere, reprezentând avans(lei) | Suma solicitată prin prezenta cerere, reprezentând avans(procent din suma rămasă de tras din finanţarea aprobată) | Suma aprobată prin prezenta cerere de avans(lei)\* | Suma totală trasă din avans, inclusiv suma aprobată prin prezenta\* | Suma rămasă de tras din finanţarea ce poate fi acordată ca avans(2-5)\* |
| 1 | 2 | 3 | 4 | 5 | 6 | 7 |
|  |  |  |  |  |  |  |

*\* Se va completa de personalul AFM*

Subsemnatul, , declar pe propria răspundere următoarele:

1. că nu am înstrăinat sau grevat cu sarcini imobilul aferent investiţiei din cadrul proiectului/obiectivului;
2. că am respectat prevederile Legii nr. 98/2016 privind achiziţiile publice, cu modificările şi completările ulterioare;
3. că am luat cunoştinţă de prevederile Legii nr. 286/2009 privind Codul penal, cu modificările şi completările ulterioare, privind falsul în declaraţii, şi garantez că documentele depuse în vederea decontării respectă cerinţele ghidului de finanţare;
4. că nu mă aflu sub incidenţa prevederilor art. 10 din Hotărârea Guvernului nr. 264/2003, privind stabilirea acţiunilor şi categoriilor de cheltuieli, criteriilor, procedurilor şi limitelor pentru efectuarea de plăţi în avans din fonduri publice, republicată, cu modificările şi completările ulterioare;
5. imobilul pe care se implementează proiectul nu este afectată de sarcini în favoarea unei entităţi care desfăşoară activităţi economice, în sensul prevăzut în cadrul legal referitor la ajutorul de stat; imobilul pe care se implementează proiectul nu face obiectul unui litigiu în curs de soluţionare la instanţele judecătoreşti, al vreunei revendicări potrivit unei legi speciale sau dreptului comun sau al unei proceduri de expropriere pentru cauză de utilitate publică
6. am respectat și voi respecta prevederile legislației privind achizițiile publice în cadrul proiectului.

 AFM BENEFICIAR

 (*Personal de specialitate*) prin reprezentant legal,

 ........................................... ............................................

***Anexa nr. 4 la contractul de finanțare nr.........***

***Notă de stingere avans***

Nr. .........../............ APROBAT,

Solicitant ..................................... PREȘEDINTE AFM

Sediul .........................................

C.U.I ..........................................

Cont nr. ...................................... deschis la Trezoreria ....................

Nr. de înregistrare la AFM ............................

Către

Administraţia Fondului pentru Mediu

# NOTĂ DE STINGERE AVANS

În baza Contractului de finanţare nr. ....... din ..../..../. şi a cererii de avans depusă

în ...................., vă transmitem documentele justificative pentru suma de ..................lei, reprezentând ........% din finanţarea nerambursabilă în valoare de ..lei. Această sumă a fost utilizată pentru plata cheltuielilor eligibile aferente activităţilor desfăşurate până la data prezentei note.

În eventualitatea în care, se constată că documentele justificative transmise prin prezenta notă nu sunt complete sau conforme, mă oblig să fac demersurile necesare pentru completarea dosarului de stingere a avansului în termen de 7 de zile de la notificarea AFM.

În cazul în care nu transmit AFM intreaga documentatie justificativă ori AFM constata ca nu sunt îndeplinite condițiile prevăzute în contract pentru acordarea și stingerea integrală a avansului, mă oblig la restituirea avansului acordat, cu dobânzile și penalitățile calculate în temeiul Ordonanței de urgenţă a Guvernului nr. 196/2005 privind Fondul pentru mediu, aprobată cu modificări şi completări , , prin Legea nr. 105/2006, cu modificările şi completările ulterioare.

Prezenta notă de stingere avans este însoţită de documentele justificative conform prevederilor art. 23 din Ghidul de finanțare.

Situația avansului acordat :

|  |  |  |  |  |
| --- | --- | --- | --- | --- |
| Valoarea maximă care poate fi acordată cu titlu de avans (30% din valoarea contractului de finanțare) | Valoarea avansului acordat | Valoarea avansului acordat, pentru care nu au fost prezentate documente justificative până la data prezentei | Valoarea avansului acordat justificată prin documente justificative atasate la prezenta notă de stingere | Valoarea rămasă de justificat din avansul acordat5=3-4 |
| 1 | 2 | 3 | 4 | 5 |
|  |  |  |  |  |

Cunoscând prevederile Codului penal privind falsul în declaraţii, declar că am verificat datele din prezenta notă şi, în conformitate cu informaţiile furnizate, o declar corectă şi completă.

 AFM BENEFICIAR

 (*Personal de specialitate*) prin reprezentant legal,

 ........................................... ............................................